Opsada Damaska
Opsada Damaska je trajala je od 21. augusta do 19. septembra 634. godine, prije nego je grad Damask pao u ruke muslimanskih vojske Pravednog halifata. Damask je bio prvi glavni grad Bizantijskog Carstva koji su zauzeli muslimani a njegovo osvajanje je predstavljalo jednu od najznačajnijih operacija tokom muslimanskog osvajanja Sirije. Posljednji od rimsko-perzijskih ratova završio se 627. godine, kada je Heraklije završio uspješnu kampanju protiv Perzijanaca u Mezopotamiji. U isto vrijeme, Muhammed s.a.w.s. je ujedinio Arape pod zastavom islama. Nakon njegove smrti 632. godine, naslijedio ga je prvi halifa Ebu-Bekr. Poslije suzbijanje nekoliko unutrašnjih pobuna, Ebu Bekr je nastojao proširiti vlast izvan granica Arapskog poluostrva. U aprilu 634. godine, Ebu Bekr je vojskom napao Bizantijsko carstvo u području Levanta i porazio Bizantijce u bitci kod Adžnadajna. Muslimanska vojska je potom marširala na sjever i izvršila opsadu Damaska. Kada je Halid ibn Velid ušao u grad napadom sa istočne strane, Thomas, komandant bizantijskog garnizona, pregovarao je mirnu predaju s Ebu Ubejdom. Nakon predaje grada, komandanti su dogovorili uslove mirovnog sporazuma.